Publication: Magyar Közlöny
Issue: MK-2004-66 (Year: 2004, Number: 66)
Era: 2004-2010
Section: 2. számú melléklet a 88/2004. (V. 15.) FVM rendelethez
Paragraph Index: 868

4. RÉSZ Pre-klinikai és klinikai vizsgálatok A forgalomba hozatali engedély iránti kérelemhez a 13. § (5) bekezdésének a) pontja és a 17. §-a szerint mellékelt részletes adatokat és dokumentumokat e rész rendelkezéseinek megfelelõen kell benyújtani. I. fejezet Pre-klinikai követelmények A pre-klinikai vizsgálatok követelménye, hogy megállapítsák a készítmény farmakológiai hatását és tolerálhatóságát (a vele szemben fennálló toleranciát, tûrõképességet). A. FARMAKOLÓGIA A.1. Farmakodinámia A farmakodinámiás vizsgálat két különálló alapelvet követ. Elõször is megfelelõen körül kell írni azokat a hatásmechanizmusokat és gyógyszer hatásokat, amelyek miatt a készítményt a terápiás gyakorlatban alkalmazni javasolják. Az eredményeket mennyiségi mutatók felhasználásával fejezik ki (pl. dózis-hatás görbék, idõ-hatás görbék stb. használatával), és ha lehetséges, a hatásnak egy másik anyag ismert hatásához történõ egybevetésével. Ahol egy hatóanyagnak nagyobb terápiás hatékonyságot tulajdonítanak, a másik anyaggal szemben ki kell mutatni ezt a különbséget, és bizonyítani kell, hogy ez statisztikailag szignifikáns. Másodsorban a vizsgálatvezetõnek általános farmakológiai jellemzést kell adnia a vizsgált anyagról, különös tekintettel annak esetleges mellékhatásaira. Általában a fõbb funkciókat kell vizsgálni. A vizsgálatvezetõnek meg kell határoznia az alkalmazás módjának, a gyógyszerformának stb. a hatását a vizsgált anyag farmakológiai hatására. A vizsgálatnak akkor kell különösen alaposnak lennie, ha a javasolt dózis megközelíti a nem kívánt mellékhatást esetlegesen kiváltó dózist. A vizsgálati eljárásokat, ha azok nem standard eljárások, olyan részletesen le kell írni, hogy megismételhetõek legyenek, és a vizsgálatvezetõnek validáltatni kell azokat. A vizsgálati eredményeket világosan meg kell fogalmazni és – bizonyos típusú vizsgálatok esetében – statisztikailag szignifikáns voltukat fel kell tüntetni. Hacsak nincs kellõ indokokkal alátámasztva, a hatásnak az anyagismételt adagolása következtében esetleges mennyiségi változását is meg kell vizsgálni. A gyógyszer-kombinációkat vagy farmakológiai hatások, vagy terápiás indikációk indokolhatják. Az elsõ esetben a farmakodinámiás, illetve farmakokinetikai vizsgálatoknak kell bemutatnia azokat a kölcsönhatásokat, amelyek az adott kombináció értékét bizonyítják klinikai felhasználás esetén. A második esetben, amikor a gyógyszer-kombináció tudományos indoklása érdekében klinikai vizsgálatokat végeznek, a vizsgálatoknak azt kell meghatározniuk, hogy a kombinációktól várható hatás állatokon kimutatható-e, és legalább a mellékhatások fontosságát ellenõrizni kell. Ha egy kombináció új hatóanyagot tartalmaz, azt elõzetesen széles körû vizsgálatoknak kell alávetni. A.2. Farmakokinetika Az új hatóanyagokra vonatkozó alapvetõ farmakokinetikai információ ismerete klinikai összefüggésben általában hasznos. A farmakokinetikai célkitûzéseket két fõ területre lehet osztani. – leíró farmakokinetika, amely az alapvetõ paraméterek értékeléséhez vezet, pl. a testbõl való kiválasztás, megoszlási térfogat(ok), átlagos tartózkodási idõ stb.; – ezeknek a paramétereknek a felhasználása az adagolási rendszer és a plazmaés szöveti koncentráció, valamint a farmakológiai, terápiás vagy toxikus hatás összefüggéseinek vizsgálatához. A célállat fajban a farmakokinetikai vizsgálatok rendszerint ahhoz szükségesek, hogy a gyógyszereket a legnagyobb hatékonysággal és biztonsággal alkalmazhassák. Ezek a vizsgálatok különösen hasznos segítséget nyújtanak a klinikusoknak az adagolási rendszer kialakításához (alkalmazás módja, helye, adagolás, adagolások között eltelt idõ, alkalmazások száma stb.) és az adagolási rendszereknek a populáció jellemzõihez igazításában (pl. kor, betegség). Az ilyen vizsgálatok hatékonyabbak nagyszámú állaton, és általában több információt adnak, mint a klasszikus adag titrálási vizsgálatok. Az e rendelet szerint már vizsgált, ismert hatóanyagok új kombinációi esetében a fix kombináció farmakokinetikai vizsgálatától el lehet tekinteni, ha bizonyítható, hogy a hatóanyagok fix kombinációja nem változtatja meg azok farmakokinetikai tulajdonságait. A.2.1. Biológiai hasznosulás/biológiai egyenértékûség A biológiai egyenértékûség megállapításához megfelelõ biológiai hasznosulási vizsgálatokat kell elvégezni: – amikor újraformázott gyógyszert hasonlítanak össze egy meglévõvel, – ha új alkalmazási módot hasonlítanak össze egy megszokottal, – a 17. §- ban említett esetek mindegyikében. B. CÉLÁLLAT-TOLERANCIA Ennek a vizsgálatnak – amelyet minden olyan állatfajon el kell elvégezni, amelyen a gyógyszerkészítményt felhasználásra szánják – az a célja, hogy általános és helyi tolerancia-vizsgálatot végezzen ezen fajokon a megfelelõen tolerálható dózis és kellõen széles biztonsági sávjának kialakításához, valamint a javasolt alkalmazási mód vagy módok esetén az intolerancia klinikai tüneteinek meghatározásához, amennyiben ilyen tüneteket a terápiás adag emelésével, illetve a kezelés idõtartamának növelésével el lehet érni. A vizsgálatról készült jelentésnek a lehetõ legnagyobb részletességgel kell tartalmaznia a várt farmakológiai hatásokat és mellékhatásokat, ez utóbbit annak figyelembevételével kell értékelni, hogy a felhasznált állatok olykor igen nagy értékûek. A gyógyszerkészítményt be kell adni legalább a javasolt alkalmazási módon. C. REZISZTENCIA A rezisztens organizmusok kialakulásával kapcsolatos adatok nagyon szükségesek a fertõzõ betegségek vagy az állatok parazitás fertõzéseinek megelõzésére vagy kezelésére használt gyógyszerek esetében. II. fejezet Klinikai követelmények

Source: https://magyarkozlony.hu/hivatalos-lapok/28bfabcd3c2b9083746f7177d485aef37e6fe763/dokumentumok/c24e304b87ac1194eba5b90cd93369989d4bb458/letoltes